খাইবার পাখতুনখোয়া
খাইবার পাখতুনখোয়া (পশতু: خیبر پښتونخوا, উর্দু: خیبر پختونخوا‎‎; /ˌkaɪbər pəkˈtuːŋkwə/, উচ্চারিত [ˈxɛːbəɾ paxˈtuːnxwɑː] (শুনুন); পূর্বনাম উত্তর-পশ্চিম সীমান্ত প্রদেশ) হল পাকিস্তানের চারটি প্রদেশের অন্যতম একটি প্রদেশ। এর পশ্চিম ও দক্ষিণ দিকে কেন্দ্র শাসিত উপজাতীয় এলাকা, উত্তর-পূর্বে বাল্টিস্থান, পূর্বে আজাদ কাশ্মীর, দক্ষিণপূর্বে পাঞ্জাব ও রাজধানী ইসলামাবাদ, এবং উত্তর-পশ্চিমে আফগানিস্তান অবস্থিত। পাকিস্তানের বেলুচিস্তান প্রদেশ এর দক্ষিণ দিকে অবস্থিত। খাইবার পাখতুনখোয়া'র প্রাদেশিক রাজধানী এবং সবচেয়ে বড় শহর হলো পেশাওয়ার।